Diari Oficial de la Generalitat Valenciana


Sumari del DOGV 8904, del 14-09-2020 (2020/7259)

RESOLUCIÓ de 10 de juliol de 2020 del Vicerectorat d'Estudiantat i Compromís Social de la Universitat Jaume I, per la qual s'aprova la I convocatoria per a l'expedició del certificat de competències transversals emprendedores.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8904

Data del DOGV
:   14-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7259


Data del document
:   10-07-2020

Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 10 de juliol de 2020 del Vicerectorat d'Estudiantat i Compromís Social de la Universitat Jaume I, per la qual s'aprova la I convocatoria per a l'expedició del certificat de competències transversals emprendedores. [2020/7259]  
La Universitat Jaume I va aprovar en la sessió número 3-2018 del Consell de Govern del dia 24 d'abril de 2018, la creació d'un certificat de competències transversals emprenedores que té per objecte d'estimular en l'estudiantat UJI, en la comunitat universitària i en la societat castellonenca una actitud que promoga valors i comportaments emprenedors.  
D'acord amb aquesta iniciativa, aquest vicerectorat resol:  
  
Primer  
Convocar l'obertura del procediment per a l'expedició del certificat de competències transversals emprenedores per a totes aquelles persones que complisquen els requisits establits en les bases aprovades pel Consell de Govern de la Universitat.  
  
Segon  
Aprovar les bases que regeixen en aquesta convocatòria i que figuren en l'annex 1.  
  
Tercer  
Publicar la convocatòria i la resta de documents del procediment en el web de la Càtedra INCREA d'Innovació, Creativitat i Aprenentatge de la Universitat Jaume I: www.increa.uji.es i en el Tauler d'Anuncis Oficial (TAO) de l'UJI https://www.uji.es/seu/info-adm/tao/.  
  
Contra aquesta resolució, que posa fi a la via administrativa, es pot interposar recurs de reposició, davant el mateix òrgan que l'ha dictat, en el termini d'un mes a partir de l'endemà a la seua publicació o bé directament un recurs contenciós administratiu davant el Jutjat Contenciós Administratiu de Castelló, en el termini de dos mesos a comptar a partir de l'endemà de la publicació.  
  
Castelló de la Plana, 10 de juliol de 2020.- La vicerectora d'Estudiantat i Compromís Social, en virtut de les competències delegades per la rectora, mitjançant resolució del 12 de juny de 2018 (DOGV 14 de juliol): Inmaculada Rodríguez Moya.  
  
  
ANNEX 1  
Bases reguladores de la i convocatòria d'expedició del certificat   
de competències transversals emprenedores  
  
1. Descripció i objecte de la convocatòria  
El certificat de competències transversals emprenedores respon a la necessitat d'estimular en l'alumnat de l'UJI, en la comunitat universitària i en la societat castellonenca, una actitud que promoga valors i comportaments emprenedors, com ara: l'autoconfiança, el sentit de la iniciativa, la creativitat, la planificació, la competència financera, la capacitat per a reunir i organitzar recursos per a explotar una oportunitat econòmica, la gestió del risc/incertesa, el treball en equip, la capacitat de comunicació o el coneixement emprenedor. De fet, aquests valors es vinculen amb la creació d'empreses, el desenrotllament d'innovacions en el si d'empreses ja establides (intraemprenedoria), el progrés econòmic i social de qualsevol economia, tal com reconeixen distints organismes internacionals (Banc Mundial; Fons Monetari Internacional, OCDE, UE).  
  
Però, a més, aquests organismes també assenyalen la importància d'estimular entre els joves universitaris una actitud que promoga valors i comportaments emprenedors (http://ec.europa.eu/epale/es/node/3719). El Grup d'Experts d'Aprenentatge i Competències Emprenedores de la UE reconeix que promoure l'aprenentatge emprenedor en les universitats contribueix al desenrotllament integral de l'alumnat i a la seua ocupabilitat. Finalment, i en termes de la contribució social de l'aprenentatge en competències emprenedores, l'informe de la Unió Europea posa de manifest que l'alumnat que ha participat en els dits programes de formació sol estar més compromés socialment que la resta d'alumnat, perquè el percentatge d'aquest alumnat que participa en treballs voluntaris és sensiblement major que el de l'alumnat que no ha rebut la dita formació.  
  
El Consell d'Europa assenyala que l'educació no formal és especialment apropiada quan els objectius perseguits requereixen de pedagogies que tenen una difícil cabuda en l'educació formal a causa de les restriccions administratives a les quals aquesta està subjecta (https://www.coe.int/en/web/european-youth-foundation/definitions). Aquest és el cas de l'aprenentatge de les competències emprenedores l'entorn d'aprenentatge de les quals no pot concretar-se a priori en el marc d'un programa formatiu reglat. La flexibilitat que atorga l'educació no formal permet la utilització de diferents recursos didàctics que afavoreixen la transmissió de coneixement emprenedor codificat, però especialment de coneixement tàcit. Els desenvolupaments en noves pedagogies utilitzades en l'educació formal permeten replicar situacions en les quals els alumnes podrien adquirir experiència emprenedora, però només fins a un cert nivell. És molt difícil recrear els processos de socialització necessaris per a l'assoliment d'una experiència emprenedora real.  
Aquestes reflexions motiven la necessitat de crear un certificat el principal objectiu del qual és fer valdre en el món empresarial, especialment en les empreses de Castelló, l'aprenentatge no formal en competències emprenedores desenrotllat per l'alumnat de l'UJI i la resta de membres de la comunitat universitària. Així mateix, amb aquesta iniciativa l'UJI es posa al capdavant d'aquelles universitats que aposten pel desenrotllament integral del seu alumnat, especialment pel que fa al desenvolupament de competències emprenedores.   
  
2. Destinataris  
Aquest certificat de competències transversals emprenedores va dirigit a l'alumnat de titulacions oficials de grau, màster o de doctorat de l'UJI, així com per als titulats i titulades de grau, màster o doctorat que hagen finalitzat els seus estudis en els dos últims anys i, en general, per a totes aquelles persones de l'entorn de la universitat que hagen cursat un programa de formació no oficial impartit per la Càtedra INCREA, Espaitec i/o el Centre de Postgrau de l'UJI en els dos últims anys.  
  
  
3. Requisits per al reconeixement  
per a l'obtenció del present certificat la persona que ho sol·licite, a més d'haver realitzat accions de formació i sensibilització, haurà d'aportar un projecte empresarial que acredite els seus aprenentatges en competències emprenedores i realitzar un qüestionari que mesure el desenvolupament de les competències emprenedores.   
1. Accions de formació  
Es valorarà la realització de cursos de formació no oficial el contingut de la qual estiga directament relacionat, en més d'un 80 %, amb el procés de posada en marxa d'un projecte empresarial i que utilitzen metodologies d'aprenentatge actives i àgils. Es requereix que l'assistència d'aquests cursos compute almenys un total de 80 hores.  
- Aquesta formació pot estar impartida per organismes i institucions que tinguen reconegudes competències específiques en formació i en emprenedoria, com ara universitats (títols propis), vivers d'empreses, parcs tecnològics, cambres de comerç o altres que la Universitat Jaume I, puga reconèixer.  
2. Accions de sensibilització:  
Es tindrà en compte per a l'obtenció d'aquest certificat l'assistència a jornades que desenrotllen competències transversals específiques en emprenedoria, com són la iniciativa emprenedora, la creativitat, el lideratge, la creació d'equips o la comunicació. Serà necessari acreditar almenys un total de 20 hores.  
- Aquestes jornades hauran d'haver sigut organitzades per organismes o institucions que tinguen reconegudes competències específiques en emprenedoria, com ara universitats, vivers d'empreses, parcs tecnològics, cambres de comerç, el Club de Recurs Humans de Castelló o altres que la Universitat Jaume I, puga reconèixer.  
3. Memòria d'aprenentatge:  
Per a l'obtenció del certificat serà necessari comptar amb l'avaluació favorable per part de la comissió d'experts i expertes en emprenedoria de la memòria d'aprenentatge. El dit document haurà de contindre els tres elements següents:  
1. Projecte empresarial que es concretarà en els següents apartats:  
  
 Realització d'un procés de maduració d'una idea de negoci.  
 Definició del producte mínim viable.  
 Definició del model de negoci.  
 Procés de validació de producte mínim viable.  
 Procés de validació del model de negoci.  
 Pla de negoci.  
2. Reflexió personal sobre les percepcions i les emocions de l'alumnat al llarg del procés d'aprenentatge  
3. Reflexió crítica sobre la seua experiència d'aprenentatge identificant alternatives o contradiccions, així com una valoració crítica sobre el seu paper durant tot el procés d'aprenentatge. En aquest apartat l'alumnat també haurà de raonar sobre com va a seguir cultivant les seues competències emprenedores en el futur.  
La Càtedra INCREA serà la responsable de comprovar que la memòria complisca els apartats establits i facilitar aquesta informació a la comissió d'experts i expertes en emprenedoria perquè puguen emetre el seu informe raonat.  
4. Qüestionari sobre competències emprenedores:  
L'obtenció del certificat requerirà també que l'alumnat realitzen un qüestionari online sobre competències emprenedores. Aquest qüestionari analitzarà el grau en el qual els estudiants han desenvolupat competències vinculades amb l'emprenedoria com ara: l'autoconfiança, el sentit de la iniciativa, la creativitat, la capacitat per a reunir i organitzar recursos per a explotar una oportunitat econòmica, la gestió del risc/incertesa, el lideratge, el treball en equip, la capacitat de comunicació o de negociació i de venda.  
Serà la Càtedra INCREA l'encarregada d'administrar el qüestionari sobre competències emprenedores als estudiants que sol·liciten el certificat de competències emprenedores. Per a això, es proporcionarà a cada estudiant un codi d'accés una vegada compten amb l'avaluació favorable del projecte empresarial  
  
4. Procediment i termini de sol·licitud  
les sol·licituds s'han de presentar dins del termini establit, que serà de dos mesos comptadors des de l'endemà de la publicació de la convocatòria en el DOGV  
Es donarà publicitat a la present convocatòria a tota la comunitat universitària de l'UJI a través del Tauler d'Anuncis Oficials (TAO) (http://www.uji.es/seu/info-adm/tao/) i de la Càtedra INCREA (www.increa.uji.es) i dels mitjans informatius de què disposa.  
Les persones sol·licitants hauran d'emplenar la sol·licitud de participació en la convocatòria, (https://e-ujier.uji.es/pls/www/!gri\_www.euji23599) en la qual hauran d'adjuntar els documents i/o certificats que acrediten que es compleixen els requisits establits en la convocatòria.  
Respecte a aquests documents:  
Accions realitzades a la Universitat Jaume I: La persona interessada, haurà d'esmentar les accions en l'apartat corresponent a la sol·licitud i adjuntar els certificats corresponents.  
Accions no realitzades a la Universitat Jaume I: La persona interessada, haurà d'esmentar les accions en l'apartat corresponent a la sol·licitud i adjuntar els certificats corresponents.  
Memòria d'aprenentatge: La persona interessada, haurà d'adjuntar el document PDF corresponent, la plantilla del qual podrà descarregar en https://www.uji.es/serveis/increa/base/cce/.  
La persona interessada, haurà de donar el consentiment en la sol·licitud perquè es puguen consultar les dades relatives a identitat i formació necessàries per a la resolució d'aquest procediment.  
  
5. Documentació a presentar  
Els documents que han de presentar-se són:  
1. Accions de formació: Incloure formació d'almenys 80 hores de formació no oficial en competències transversals en emprenedoria, a través de programes impartits per la Universitat Jaume I, o reconeguts per aquesta, com ara universitats (títols propis), vivers d'empreses, parcs tecnològics, cambres de comerç o uns altres que la Universitat Jaume I, puga reconéixer.  
2. Accions de sensibilització: Incloure formació d'almenys 20 hores d'esdeveniments, jornades, seminaris de sensibilització.  
3. Memòria d'aprenentatge: Incloure el document en PDF del Memoria d'Aprenentatge (màxim 14 pàgines) que demostre la viabilitat del projecte empresarial i en el qual es desenvolupen els següents punts: (Plantilla descargable en l'apartat de la convocatòria d- https://www.uji.es/serveis/increa/base/cce/)  
1. Projecte empresarial:  
 Resum executiu (1 pàg.)  
 Definició de la idea. Procés de maduració d'una idea de negoci. (1 pàg.)  
 Característiques del producte mínim viable. (1 pàg.)  
 Anàlisi del mercat i dels competidors (1 pàg.)  
 Identificació de la proposta de valor i Definició del model de negoci: Canvas (2 págs)  
 Procés de validació de producte mínim viable (1/2 pàg.)  
 Procés de validació del model de negoci (1/2 pàg.)  
 Pla de negoci:  
 Pla de producció (2 pàg.)  
 Pla comercial (3 pàg.)  
 Pla economicofinancer (3 pàg.)  
2. Reflexió personal sobre les percepcions i les emocions de l'alumnat al llarg del procés d'aprenentatge (1 pàg.)  
3. Reflexió crítica sobre la seua experiència d'aprenentatge identificant alternatives o contradiccions, així com una valoració crítica sobre el seu paper durant tot el procés d'aprenentatge. En aquest apartat l'alumnat també haurà de raonar sobre com va a seguir cultivant les seues competències emprenedores en el futur. (1 pàg.)  
  
6. Comissió de valoració  
Cada sol·licitud individual, juntament amb la documentació aportada, serà revisada i validada per la comissió d'expetrs que estarà formada per:   
- El vicerector d'Investigació i Transferència, o persona en qui delegue, que actuarà com president de la comissió.  
- La vicerectora d'Estudis i Docència, o persona en qui delegue.  
  
- La directora de la Càtedra INCREA, o persona en qui delegue.  
- Dos membres del Consell Assessor d- INCREA  
- Una persona en representació de l'alumnat a proposta del Consell de l'Alumnat.  
- Una persona tècnica de la Càtedra INCREA que actuarà com a secretari/a de la comissió.  
  
7. Criteris de selecció  
La concessió del Certificat de Competències Emprenedores s'efectuarà sempre que les persones candidates complisquen els requisits mínims de formació i sensibilització i compten amb l'informe favorable sobre el pla d'empresa de la comissió d'experts i expertes.  
Per a obtindre el certificat és necessari tindre, com a mínim;  
- Formació: comptar amb un mínim acreditat de 80 hores de formació en emprenedoria.  
- Sensibilització: comptar amb un mínim acreditat de 20 hores d'assistència a jornades relacionades amb l'emprenedoria  
- Informe favorable d'autorització per part de la comissió d'experts i expertes del projecte empresarial.  
 Els criteris d'avaluació del comitè d'experts i expertes serà el següent (baremat sobre un total de 100 punts, es requereix l'obtenció mínima de 50 punts):  
1. Pla de negoci:  
- Resum executiu (0 a 10 punts)  
- Definició de la idea. Procés de maduració d'una idea de negoci. (0 a 10 punts)  
- Característiques del producte mínim viable. (0 a 10 punts)  
- Identificació de la proposta de valor i Definició del model de negoci Canvas (0 a 10 punts)  
- Procés de validació de producte mínim viable (0 a 5 punts)  
- Procés de validació del model de negoci (0 a 5 punts)  
- Pla de negoci:  
1. Pla de producció (0 a 10 punts)  
2. Pla comercial (0 a 10 punts)  
3. Pla econòmic - financer (0 a 10 punts)  
2. Reflexió personal sobre les percepcions i les emocions de l'estudiantat al llarg del procés d'aprenentatge. (0 a 10 punts)  
3. Reflexió crítica sobre la seua experiència d'aprenentatge identificant alternatives o contradiccions, així com una valoració crítica sobre el seu paper durant tot el procés d'aprenentatge. En aquest apartat l'estudiant també haurà de raonar com continuarà cultivant les seues competències emprenedores en el futur. (0 a 10 punts)  
- Realització del test de competències emprenedores.  
La comissió es reunirà una vegada a l'any a proposta de la Càtedra INCREA i la seua funció serà la d'avaluar les sol·licituds i emetre una resolució raonada.  
  
8. Instrucció, resolució del procediment i emissió del certificat  
  
8.1. Resolució provisional de persones admeses i excloses que opten al certificat.  
Una vegada finalitzat el procediment es publicarà la resolució provisional de les persones que poden ser candidates a optar a aquest certificat. En aquesta resolució s'indicarà el llistat de les persones que han sigut admeses provisionalment i el llistat de les persones excloses provisionalment, amb indicació dels motius.  
A l'efecte de notificació, s'utilitzarà l'adreça nonjmx@xgs.qj i a més es publicarà en el Tauler d'anuncis Oficial de l'UJI https://www.uji.es/seu/info-adm/tao/ i en la web de www.increa.uji.es.  
S'estableix un termini de 10 dies hàbils a comptar des de l'endemà a la publicació de la resolució. Les reclamacions es presentaran mitjançant Registre Electrònic de la Universitat o per qualsevol altre mitjà establit a l'article 16.4 de la Llei 39/2015 de Procediment Administratiu Comú de les Administracions Públiques, dirigides a la Càtedra INCREA d'Innovació, Creativitat i Aprenentatge.  
En cas que les sol·licituds no reunisquen els requisits indicats o no siga correcta la documentació adjuntada, es requerirà a la persona interessada perquè esmene els mateixos en el termini màxim de 10 dies des de la finalització del termini de lliurament, indicant-li que, si no ho fera, es donarà per desestimada la seua sol·licitud.  
No es consideraran aquelles sol·licituds que no complisquen amb els requisits esmentats en aquestes bases, o que incloguen dades falses. La falta de documentació donarà lloc a l'exclusió de la convocatòria  
  
8.2. Resolució definitiva de les persones admeses i excloses que opten al certificat.  
En finalitzar el termini d'esmena indicat en la base 8.1, es publicarà la resolució definitiva de les persones que poden ser candidates a optar a aquest certificat. En aquesta resolució s'indicarà el llistat de les persones que han sigut admeses i el llistat de les persones excloses definitives que opten al certificat, amb indicació dels motius.  
Les persones que han sigut admeses de manera definitiva per a optar al certificat, se'ls notificarà en aquesta resolució la data/s de realització del test sobre competències emprenedores. Per a l'obtenció del certificat serà necessària la realització i l'avaluació positiva d'aquest.  
  
A l'efecte de notificació, s'utilitzarà l'adreça iqgphb@xpr.sk i a més es publicarà en el Tauler d'anuncis Oficial de l'UJI http://www.uji.es/seu/info-adm/tao/, i en la web de www.increa.uji.es.  
8.3. Resolución definitiva de concesión del certificado.  
Després de la valoració del questionari sobre competències emprenedores, i una vegada reunida la comissió d'experts, es publicarà la resolució de l'UJI amb els noms de les persones que se'ls atorgarà el Certificat de Competències Transversals en Emprenedoria es publicarà en el tauler d'anuncis oficial (TAO) http://www.uji.es/seu/info-adm/tao/, i de INCREA (www.increa.uji.es).  
La Comissió d'Experts podrà declarar la no autorització de la concessió del certificat de competències transversals en emprenedoria per no aconseguir les candidatures la qualitat exigida o altres motius que seran degudament motivats.  
La Comissió d'Experts es compromet a no difondre, transmetre o revelar a tercers qualsevol informació en interés propi o de tercers en relació als projectes presentats.  
Contra aquesta resolució, que posa fi a la via administrativa, es podrà interposar recurs contenciós administratiu davant el Jutjat del Contenciós-Administratiu de Castelló en el termini de dos mesos a comptar des de l'endemà de la seua publicació. No obstant això, contra la resolució definitiva de concessió de l'ajuda les persones interessades podran interposar un recurs de reposició, davant el mateix òrgan que la va dictar en un termini d'un mes a comptar des de l'endemà a la notificació; en aquest cas no es podrà interposar el recurs contenciós administratiu anteriorment esmentat mentre no recaiga una resolució expressa o presumpta del recurs de reposició, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
9. Expedició del certificat  
S'expedirà el certificat de competències transversals emprenedores a les persones que apareguen en la resolució definitiva de la concessió.  
  
  
10. Comunicació i notificacions  
A efectes de notificació, totes les resolucions d'aquesta convocatòria es publucaràn al Tauler d'Anuncis Oficial (TAO) i a la web www.increa.uji.es.  
  
11. Informació addicional  
Per a més informació o resolució de dubtes sobre la convocatòria es pot consultar directament amb la Càtedra INCREA de l'UJI: Av. Sos Baynat, s/n- Àgora Universitària- Local 9-G09001SD. CP 12622 Castelló de la Plana.  
Adreça electrònica: roxlgy@fpj.fb  
Tel.: 370 524 108  
Web: www.increa.uji.es  
  
12. Protecció de dades  
Les dades personals en la present convocatòria seran tractats segons el que es disposa en la normativa vigent de protecció de dades nacional i europea. La presentació d'aquest procediment per a l'expedició del certificat de competències transversals emprenedores suposa el reconeixement i acceptació expressos de la informació detallada del tractament, que es pot consultar en https://www.uji.es/protecciodades/clausules/?t=u086